Արմենակ Նազարով

**Արմենակ Գևորգի Նազարով** (), հայ երկրաշարժագետ։ Պրոֆեսոր (1937): ՀԽՍՀ ԳԱ ակադեմիկոս (1960, թղթակից անդամ՝ 1945 թվականից)։ ՀԽՍՀ գիտության վաստակավոր գործիչ (1958):

## Կենսագրություն
Արմենակ Նազարովը ծնվել է 1908 թվականի ապրիլի 1 (14)-ին, Փարիզում։ 1925 թվականին ավարտել է Թիֆլիսի 46-րդ աշխատանքային դպրոցը, 1932 թվականին՝ Թիֆլիսի ինդուստրիալ ինստիտուտը։ 1929-1940 թվականներին աշխատել է Թբիլիսիի կառուցվածքների և հիդրոէներգետիկայի գիտահետազոտական ինստիտուտում։ 1937 թվականին Նազարովին շնորհվել է տեխնիկական գիտությունների թեկնածուի գիտական աստիճան՝ առանց ատենախոսության պաշտպանության, նույն թվականին ստացել է պրոֆեսորի կոչում։ 1940-1946 թվականներին եղել է Վրացական ԽՍՀ Գիտությունների ակադեմիայի սեյսմակայուն շինարարության բյուրոյի գիտքարտուղար։ 1945 թվականին պաշտպանել է դոկտորական ատենախոսություն՝ «Սեյսմակայունության տեսության կառուցման փորձը» թեմայով։ Նույն թվականին ընտրվել է ՀԽՍՀ ԳԱ թղթակից անդամ։ 1949-1961 թվականներին եղել է Շինանյութերի և կառուցվածքների հայկական գիտահետազոտական ինստիտուտի տնօրեն, միաժամանակ դասավանդել է  է Երևանի պոլիտեխնիկական ինստիտուտում։ 1961-1981 թվականներին (ընդմիջումներով) եղել է ՀԽՍՀ ԳԱ Երկրաֆիզիկայի և ճարտարագիտության սեյսմոլոգիայի ինստիտուտի (Լենինական) տնօրեն, 1982-1983 թվականներին՝ ՀԽՍՀ ԳԱ Երկրի մասին գիտությունների բաժանմունքի ակադեմիական քարտուղար։

1950-1953, 1955-1957 թվականներին ընտրվել է Երքաղխորհրդի պատգամավոր։ Եղել է ԽՍՀՄ ԳԱ նախագահությանն առընթեր երկրաշարժագիտության, երկրաշարժակայուն շինարարության միջգերատեսչական խորհրդի բյուրոյի անդամ, Կովկասի բաժնի նախագահ (1979-1983):

Աշխատանքները վերաբերում են շինարարական մեխանիկայի, երկրաշարժակայուն կառույցների, ճարտարագիտական երկրաշարժագիտության, կիրառական մեխանիկայի, երկրաֆիզիկայի հարցերին։

## Մահ
Մահացել է 1983 թվականի հունիսի 11-ին, Երևանում։

## Հիշատակ
Գյումրիի երկրաֆիզիկայի և ինժեներային սեյսմաբանության ինստիտուտը կոչվել է Արմենակ Նազարովի անունով։

### Պարգևներ
* «Հայրենական մեծ պատերազմում աշխատանքային արիության համար» մեդալ (1946)
* Աշխատանքային կարմիր դրոշի շքանշան (1951, 1968)
* ՀԽՍՀ գիտության վաստակավոր գործիչ (1958)
* Լենինի շքանշան (1971)
* ՀԽՍՀ Պետական մրցանակ (1974)

## Աշխատություններ
* Երկրաշարժերը և պաշտպանությունը նրանցից, Երևան, 1981։ 
* Տրանսֆինտիվ վերլուծության տարրերը, Երևան, 1988։ 
* Յերեխաներն ինչպես ավտոմոբիլ վարել սովորեցին, Յերևան, 1930։ 
* О механическом подобии твердых деформируемых тел: (К теории моделирования), Ереван, 1965. 
* Эксперименты на моделях обычных и сейсмостойких зданий, Ереван, 1984. 
* Метод инженерного анализа сейсмических сил, 2 изд., испр. и доп., Ереван, 1959. 
* Երկրաշարժերը և պաշտպանությունը նրանցից, Երևան,1981։

### Մամուլ
* Հոդվածների մատենագիտություն։

## Գրականություն
* Հովակիմյան, Ս. Գ., *Նազարով Արմենակ Գևորգի*։ Երևանի Կ. Մարքսի անվան պոլիտեխնիկական ինստիտուտը. - Եր.: Հայաստան, 1977. - էջ 451-453։ 
* Ստեփանյան, Վ., Եռանդով լեցուն գիտնականը։ Երեկոյան Երևան. - 1968. - 4 ապրիլի։ 
* Պուտնին, Ս., *Արմեն Նազարովի բարձունքները*։ (Ականավոր սեյսմոլոգի ծննդյան 80-ամյակի առթիվ)։ Հայաստանի արդյունաբերություն, շինարարություն և ճարտարապետություն. - 1988. - № 10. - էջ 16-20։ 
* Арменак Георгиевич Назаров: (К шестидесятилетию): Изв. АН АрмССР. Науки о Земле. - 1968. - Т. 21, № 3. - С. 104-105.
* Арменак Георгиевич Назаров: (К 60-летию со дня рождения): Изв. АН АрмССР. Сер. техн. наук. - 1968. - Т. 21, № 2. - С. 3-4.
* Биховский, В. А., *Печатные работы А. Г. Назарова*: Библиографический справочник по инженерной сейсмологии и сейсмостойкости сооружений / АН АрмССР. Ин-т геофизики и инж. сейсмологии. - Ер., 1964. -С. 54-58.
* Мартиросян, Р. П., Всесоюзное совещание "Вопросы инженерной сейсмологии" посвященное 80-летию академика АН АрмССР А. Г. Назарова / С. 24 по 27мая 1988 года в г. Ленинакане: Изв. АН АрмССР. Науки о Земле. - 1988. - Т. 41, № 6. - С. 63-65.
* Назаров Армен Георгиевич: НАН РА . Персональный состав. - Ер.: Наука, 2003. - С. 91.
* Памяти Армена Георгиевича Назарова: (К 80-летию со дня рождения и 5-летию со дня смерти): АН АрмССР. Ин-т геофизики и инж. сейсмологии. Лаб. геомеханики. - 1988. - № 10. - С. 1-2.
* Памяти академика Армена Георгиевича Назарова (к 100-летию со дня рождения): Известия НАН РА. Науки о земле. - 2008. - Т. 61, № 3. - С. 58-59 :
* Путнынь, С., *Вершины Армена Назарова:* (К 80-летию со дня рождения выдающегося сейсмолога): Промышленность, строительство и архитектура Армении. - 1988. - № 10. - С. 16-19.
* Талант и труд: (К шестидесятилетию со дня рождения А. Г. Назарова): Промышленность Армении. - 1968. - № 5. - С. 33.

## Ծանոթագրություններ

## Արտաքին հղումներ

# ''Ակադեմիկոս Նազարովի հիշատակին'', «Յառաջ», 1988 թ. օգոստոսի 13-14, N16815, էջ 3։

Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:ՀՀ ԳԱԱ ակադեմիկոսներ
Կատեգորիա:Հայ երկրաշարժագետներ
Կատեգորիա:Հայ պրոֆեսորներ